Diari Oficial de la Generalitat Valenciana


Sumari del DOGV 9106, del 14-06-2021 (2021/5916)

RESOLUCIÓ de 24 de maig de 2021, de la Conselleria d'Educació, Cultura i Esport, per la qual es concedeix la modificació de l'autorització al centre privat de Formació Professional Ins. Inter IV, de València.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9106

Data del DOGV
:   14-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5916


Data del document
:   24-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 24 de maig de 2021, de la Conselleria d'Educació, Cultura i Esport, per la qual es concedeix la modificació de l'autorització al centre privat de Formació Professional Ins. Inter IV, de València. [2021/5916]  
L'expedient 2020/072 ha sigut iniciat a instàncies de l'entitat Instituto Inter, Societat Limitada, en sol·licitud de modificació de l'autorització del centre privat de Formació Professional Ins. Inter IV, codi de centre 18509785, de València, per a la modificació de l'autorització per supressió del cicle formatiu de grau mitjà d'Estètica i Bellesa i autorització del cicle formatiu de grau superior d'Anatomia Patològica i Citodiagnòstic.  
La Direcció General de Centres Docents va emetre informe favorable, el 18 de març de 2021, respecte a l'adequació de les instal·lacions proposades, quant a espais educatius, al que es disposa en la legislació aplicable.  
Vista la proposta favorable de la direcció territorial competent en matèria educativa, que inclou l'informe de la Unitat Tècnica de Construccions de València i el compromís del centre de presentar, davant la Inspecció Educativa corresponent, la relació del personal docent abans de l'inici de les activitats educatives.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'Educació; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, que ho desenvolupa, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre docent privat que a continuació s'indica, atenent les característiques, ensenyaments i capacitat màxima que s'assenyalen:  
Codi: 33980273.  
Denominació genèrica del centre: centre privat de Formació Professional.  
Denominació específica del centre: Ins. Inter IV.  
Titularitat: Instituto Inter, Societat Limitada.  
Domicili: carrer Gil i Morte, núm. 27 i 29  
Localitat: València.  
Província: València.  
Modificació que s'autoritza:  
Supressió del cicle formatiu de grau mitjà d'Estètica i Bellesa i autorització de dues unitats del cicle formatiu de grau superior d'Anatomia Patològica i Citodiagnòstic, de manera que el centre queda configurat, íntegrament, amb la següent composició:  
Formació Professional  
Família: Sanitat  
Cicle formatiu de grau superior  
1 cicle d'Anatomia Patològica i Citodiagnòstic, amb 1r. i 2n. curs impartint-se en torn de matí i amb 30 llocs escolars cadascun.  
1 cicle d'Anatomia Patològica i Citodiagnòstic, amb 1r. i 2n. curs impartint-se en torn de vesprada i amb 30 llocs escolars cadascun.  
  
Segon  
El centre haurà de presentar la relació del professorat i les titulacions adequades als nous ensenyaments que s'autoritzen, davant la direcció territorial corresponent, per a la seua aprovació abans de l'inici de les activitats educatives, previ informe favorable de la inspecció educativa.  
  
Tercer  
La present resolució tindrà els seus efectes acadèmics a l'inici del curs escolar 2021-2022.  
  
Aquesta autorització donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 24 de maig de 2021.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.